open-index/open-wikipedia-markdown huggingface dataset:
Pariečės geležinkelio stotis

**Pariečės geležinkelio stotis** (1911–1934 m. ***Druskininkų geležinkelio stotis***, ) – geležinkelio stotis vakarų Baltarusijoje, Pariečės miestelyje. Buvs nedidelis geležinkelio mazgas – pagrindinis srautas vyksta ruože Uzberažas–Gardinas (iki 2000 m. vedusiame link Vilniaus), tačiau išsišakoja ir nebeveikianti trumpa atkarpa Pariečė–Čarnucha, anksčiau vedusi link Druskininkų.

## Istorija

Atidaryta 1862 m. gruodžio 27 d. kaip Pariečės stotis, veikusi prie Peterburgo–Varšuvos geležinkelio. Ji buvo tarp Gardino (už 30 varstų) ir Marcinkonių (už 25 varstų) stočių. Tai buvo II klasės stotis, kurių carinėje Rusijoje buvo nedaug. 1911 m. pavadinta *Druskininkų* stotimi, kadangi Druskininkai buvo nors ir nutolusi, bet žymesnė gyvenvietė nei Pariečė.

1919 m. atiteko Lenkijai. 1934 m. link Druskininkų nutiestas Pariečės–Druskininkų geležinkelis, Druskininkuose įrengta Druskininkų geležinkelio stotis, tad stočiai Pariečėje sugrąžintas *Pariečės* pavadinimas. 1939 rugsėjį perėjo Baltarusijai. Ruožas link Druskininkų uždarytas 2001 m. dėl Lietuvos–Baltarusijos sienos nepatogumų ir geležinkelio linijos nusidėvėjimo.

## Šaltiniai
Tekvondo 2024 m. vasaros olimpinėse žaidynėse

**[[Tekvondo]] 2024 m. vasaros olimpinėse žaidynėse** vyko 7-ą kartą olimpinių žaidynių istorijoje. Tekvondo olimpinė programa liko nepakitusi nuo 2000 m.

## Kvalifikacija

## Medalių lentelė

## Medalininkai
### Vyrai

### Moterys

## Šaltiniai

## Nuorodos
* Oficiali svetainė
FK Tiverija

**Strumicos „Tiverija“** () – Šiaurės Makedonijos futbolo klubas iš Strumicos.

## Istorija
Futbolo draugija įkurta 1923 m. Pavadinimas išliko toks pat visus metus ir niekada nesikeitė. Jis kilęs iš senojo Strumicos miesto pavadinimo, kuris romėnų laikais buvo žinomas Tiveriopolio vardu. Viduramžiais miestas turėjo du pavadinimus. Vienas iš jų buvo Tiveriopolis, kuris buvo naudojamas Bizantijos administracijoje ir krikščionių bažnyčios tradicijoje, o antrasis buvo dabartinis Strumica pavadinimas, kurį naudojo slavai.

Po Pirmojo pasaulinio karo pabaigos, futbolas Strumicoje tapo mėgstama sporto šaka. Veikė keli klubai, kurie savo rungtynes ​​žaidsdavo pievose už miesto ribų. Pirmoji oficiali Tiverijos sporto asociacijos aikštė buvo pastatyta iškart po jos įkūrimo, toje vietoje, kur šiandien yra AD Grozd - Strumica.

Susikūrus nepriklausomai Makedonijos valstybei klubas rungtyniavo Antroje ir Trečioje lygose. 

2013–2014 m. sezone rungtyniavo Antroje lygoje. Iš šešiolikos dalyvių liko dešimtoje vietoje. Kadangi nuo 2014–2015 m. Antroje lygoje liko vos dešimt klubš, todėl septintą–devintą vietas užėmusios ekipos žaidė pereinamąsias rungtynes, o žemesnes vietas užėmusios komandos po sezono buvo perkeltos į žemesnį divizioną. Nuo 2014–2015 Tiverija rungtyniavo Trečioje lygoje.

; pavadinimas
: 1923 m. vasario 13 d. SD Tiverija Strumica
:  : FK Tiverija Strumica

### Sezonai

|}

### ŽFK Tiverija

Vėlesniais metais suburta moterų ekipa. Rungtyniavo moterų Pirmoje lygoje.

## Apranga
; Sportinės aprangos pokyčiai.
* Namuose žaidžia raudona apranga.

## Spalvinė gama
Juoda, raudona spalvos.

## Išnašos

## Nuorodos
* SOCCERWAY
* Transfermarkt
* Globalsportsarchive
* RSSSF duomenų bazė
Abergavenny Town FC

**Abergavenny Town Football Club** – Velso futbolo klubas iš Abergavenio.

## Istorija
Klubas įkurtas 2014 m. Žaidė žemesniuose divizionuose. Pradėjo nuo penktos pakopos ir sparčiai kilo į aukštesnį lygmenį. 

Po to, kai tapo trečios pakopos nugalėtojais pietryčių grupėje, buvo perkelti į aukštesnį divizioną.

2022–2023 m. sezone rungtyniavo Cymru South (II pakopa) ir užėmė tryliktą vietą, garantavusią išlikimą šiame divizione. 

Po sezono klubo vadovybė išreiškė nusivylimą tuo, kad vietos verslas vangiai rėmė futbolo klubą.

## Sezonai

|}

## Taip pat skaitykite
* Abergavenny Town (moterys) – apie klubo pagrindinę moterų komandą;

## Išnašos

## Nuorodos
* facebook paskyra
* SOCCERWAY
* SOFASCORE
* FLASHSCORE
* Transfermarkt
* Globalsportsarchive
Yungblud (albumas)

**Yungblud** – trečiasis to paties pavadinimo anglų muzikanto studijinis albumas, išleistas 2022 m. rugsėjo 2 d. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. JAV per pirmąją savaitę parduota 13 tūkstančių kopijų ir albumas debiutavo 45–ojoje „Billboard 200“ reitingo vietoje, o Jungtinėje Karalystėje – virš 22 tūkstančių, debiutuojant reitingo viršūnėje.

## Dainų sąrašas
Visas dainas prodiusavo Chris Greatti ir Yungblud, išskyrus, kur išskirta.

## Kūrybinė grupė
**Muzikantai**
* Yungblud – vokalas (visos dainos), akustinė gitara (2, 3, 8, 10, 12, 13, 16), elektrinė gitara (2, 10), klavišiniai (3, 12, 16), pianinas (7); bosinė gitara, būgnai, elektronikos programavimas (16)
* Chris Greatti – bosinė gitara, elektrinė gitara (visos dainos); būgnai, elektronikos programavimas (1); ritmo programavimas (3–12), sintezatorius (3, 6, 8, 11), akustinė gitara (4–6, 9–11), melatronas (5, 6, 8), pritariamasis vokalas (8, 10)
* Jake Torrey – bosinė gitara, būgnai, elektrinė gitara (2); perkusija (4)
* Paul Meany – ritmo programavimas, sintezatorius (2)
* Matt Schwartz – sintezatorius (2, 10), elektrinė gitara (10)
* Dylan Brady – ritmo programavimas (3)
* Willow – vokalas (3)
* Omer Fedi – elektrinė gitara (5)
* Nick Mira – perkusija (5)
* Jordan Gable – pritariamasis vokalas (10)
* Tom Pallant – pritariamasis vokalas (10)
* Ed Juniper – būgnai (10)
* Adam Warrington – akustinė gitara (13), elektrinė gitara (14)
* Ben Sharp – būgnai (14)
* Andrew Wells – bosinė gitara, būgnai, gitara, klavišiniai, perkusija, elektronikos programavimas (15)

**Techninis personalas**
* Randy Merrill – garso dizainas
* Mike Crossey – garso suvedimas (1, 7, 11, 12, 15), garso inžinerija (1)
* Mitch McCarthy – garso suvedimas, garso inžinerija (2, 3, 5, 9, 13)
* Geoff Swan – garso suvedimas, garso inžinerija (4, 6)
* Mark „Spike“ Stent – garso suvedimas, garso inžinerija (7)
* Lars Stalfors – garso suvedimas, garso inžinerija (10)
* Owen Charles – garso suvedimas, garso inžinerija (14)
* Clem Cherry – garso suvedimas (16)
* Robin Schmidt – garso inžinerija (1)
* Stephen Sesso – papildoma garso inžinerija (1, 8, 12, 13), papildomas garso suvedimas (8, 12)
* Matt Cahill – papildoma garso inžinerija, papildomas garso suvedimas (4, 6)
* Niko Battistini – papildoma garso inžinerija, papildomas garso suvedimas (4, 6)
* Matthew Neighbor – papildoma garso inžinerija, papildomas garso suvedimas (10)
* Matt Schwartz – garso suvedimas (16)

## Išnašos
Will of the People

**Will of the People** – devintasis anglų roko grupės „Muse“ studijinis albumas, išleistas 2022 m. rugpjūčio 26 d. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Jungtinėje Karalystėje per pirmąją savaitę parduota virš 51 tūkstančio kopijų ir albumas tapo septintuoju iš eilės grupės darbu, pasiekusiu albumų reitingo viršūnę. JAV per pirmąją savaitę parduota 24 tūkstančiai kopijų, debiutuojant 15–oje „Billboard 200“ reitingo vietoje. Lietuvoje „Will of the People“ užkopė į 58–ąją albumų reitingo vietą.

## Dainų sąrašas

## Kūrybinė grupė

**Muse**
* Matt Bellamy – vokalas, pritariamasis vokalas (1), gitara, pianinas, klavišiniai, prodiusavimas, garso inžinerija, meninė kryptis
* Dominic Howard – būgnai, perkusija, pritariamasis vokalas (1), prodiusavimas, garso inžinerija, meninė kryptis
* Chris Wolstenholme – bosinė gitara, pritariamasis vokalas (1), prodiusavimas, garso inžinerija, meninė kryptis

**Papildomi muzikantai**
* Elle Bellamy, Bing Bellamy, Caris Wolstenholme, Ernie Wolstenholme, Buster Wolstenholme, Teddi Wolstenholme, Tabitha Wolstenholme Tolhurst, Indiana Wolstenholme Tolhurst – pritariamasis vokalas (1)

**Techninis personalas**
* Aleks Von Korff – papildomas prodiusavimas, garso inžinerija, garso suvedimas (7)
* Adrian Bushby – papildoma garso inžinerija (7)
* Şerban Ghenea – garso suvedimas (1–3, 5, 6, 8–10)
* Bryce Bordone – garso suvedimas (1–3, 5, 6, 8–10)
* Dan Lancaster – garso suvedimas (4)
* Rhys May – papildomas garso suvedimas (4)
* Joe Devenney – papildomas garso suvedimas (7), studijos asistentas
* Chris Gehringer – garso dizainas
* Andy Maxwell – studijos asistentas
* Tommy Bosustow – studijos vadovas
* Chris Whitemyer – techninis asistentas
* Paul Warren – techninis asistentas

**Dizainas**
* Jesse Lee Stout – kūrybos vadovavimas, meninė kryptis, viršelio dizainas
* Tiago Marinho – viršelio dizainas
* Tyrone Yarde – viršelio dizainas
* Gabriella Russo – viršelio dizainas
* Nick Fancher – fotografijos
* Andrea „Waarp“ Marcias – dizainas
* Miko del Rosario – dizainas

## Išnašos
TSRS krepšinio taurė

**TSRS krepšinio taurė** () – buvęs TSRS vyrų krepšinio komandų turnyras. Pirmasis turnyras buvo surengtas 1949 m., o paskutinis – 1978 m.

## Finalai

## Titulai

## Išnašos
Judgement Day (Lovebites albumas)

**„Judgement Day“** – japonų power metal grupės „Lovebites“ ketvirtasis studijinis albumas, išleistas 2023 m. vasario 22 d. Tai pirmasis grupės leidinys su Fami, kuri prisijungė 2022 m. spalį, pakeitusi bosistę ir vieną iš įkūrėjų Miho. Albumas pasiekė 5 vietą „Oricon“ ir „Billboard Japan“ topuose ir tapo aukščiausią vietą iki šiol užėmusiu grupės albumu.

## Dainų sąrašas

## Topai

## Išnašos
Joshua Logan

**Džošua Lokvudas Loganas III** (, 1908 m. spalio 5 d. Toksarkana, Teksasas, JAV – 1988 m. liepos 12 d. Niujorkas, JAV) – amerikiečių teatro ir kino režisierius, aktorius, rašytojas.

## Biografija
Gimė 1908 m. nedideliame rytų Teksaso mieste Toksarkanoje Siuzanos (mergautinė pav. Nabors) ir Džošuos Lokvudo Loganų šeimoje. Kai berniukui buvo treji metai, tėvas nusižudė. Šeima išsikėlė į motinos tėvų namus Mansfilde, Luizianoje. Praėjus 6-eriems metams po tėvo mirties, Dž. Logano motina vėl ištekėjo, ir Dž. Loganas pradėjo mokytis Kalverio akademijoje, parengiamojoje internatinėje koledžo mokykloje, kurioje dirbo jo patėvis. Baigęs mokyklą studijavo Prinstono universitete. Ten jis susidomėjo studentų teatru, kuriame tuo metu vaidino Džeimsas Stiuartas ir Henris Fonda. Paskutiniame kurse Dž. Loganas ėmė vadovauti studentų trupei „Princeton Triangle Club“. Laimėjo konkursą vykti į Rusiją, kad ten galėtų mokytis Konstantino Stanislavskio teatre. Metęs mokslus ir negavęs universiteto diplomo iškeliavo į Maskvą.

1932 m. Brodvėjuje pradėjo aktoriaus karjerą. Pirmą kartą didelės sėkmės sulaukė 1938 m. režisavęs spektaklį „Vedžiau angelą“ („I Married an Angel“). Ateinančius 4-erius metus kasmet pastatydavo po spektaklį, tarp jų farsą „Čarlio teta“ („Charley’s Aunt“). 1942 m. buvo pašauktas į karinę tarnybą, 1945 m. ją baigė turėdamas kapitono laipsnį.

Brodvėjaus teatruose prisidėjo statant keletą miuziklų, iš kurių sėkmingiausi – „Ramiojo vandenyno pietūs“ („South Pacific“, 1949, gavo 10 „Tony“ apdovanojimų ir Pulicerio premiją) ir „Fanė“ („Fanny“, 1954). Nuo 1955 m. dirbo Holivude, sukūrė keletą filmų: „Iškyla“ („Picnic“, 1955, iš 6-ių nominacijų laimėjo du „Oskarus“, Dž. Loganas, kaip geriausias režisierius, gavo „Auksinį gaublį“), „Autobusų stotelė“ („Bus Stop“, 1956), „Sajonara“ („Sayonara“, 1957, iš 10 nominacijų laimėjo 4 „Oskarus“ ir iš 5-ių nominacijų vieną „Auksinį gaublį“), „Ramiojo vandenyno pietūs“ (1958).

7-ojo dešimtmečio pradžioje grįžo prie teatro pjesių, iš kurių minėtinos „Kamelotas“ („Camelot“, 1967 m. ekranizuota) ir „Nusidažyk vežimą“ („Paint Your Wagon“). 9-ajame dešimtmetyje Floridos Atlanto universitete dėstė vaidybą.

Dž. Loganas trumpai (1939–1940) buvo vedęs aktorę Barbarą O’Nil. Su ja išsiskyręs 1945 m. vedė aktorę Nedą Harigan, su kuria gyveno iki mirties. Juodu susilaukė sūnaus ir dukters. Būdamas 79-erių, Dž. Loganas mirė 1988 m. Niujorke nuo progresuojančio supranuklearinio paralyžiaus.

Žinomas Dž. Logano kūrybos priešininkas buvo vienas sėkmingiausių amerikiečių kino istorijoje kritikų Rodžeris Ibertas, Dž. Loganą vadinęs „vienu prasčiausių savo kartos režisieriumi“. Tad „Oskarui“, kaip geriausiam metų filmui, nominuotai kino juostai „Iškyla“ R. Ibertas skyrė dvi žvaigždutes iš keturių ir pridūrė, kad „filmas yra nerangus ir kvailas“.

## Nuorodos
* Dž. Logano filmografija
* Dž. Logano veikla teatre
* Dž. Logano bibliografija
* Dž. Logano nominacijos ir apdovanojimai 

## Išnašos
Vitalijus Portnikovas

**Vitalijus Portnikovas** (; 1967 m. gegužės 14 d. Kijeve) – ukrainiečių publicistas, rašytojas ir žurnalistas. Ukrainos PEN klubo narys.

## Išnašos
Badmintonas 2024 m. vasaros olimpinėse žaidynėse

**[[Badmintonas]] 2024 m. vasaros olimpinėse žaidynėse** vyko 9-ą kartą olimpinių žaidynių istorijoje. Kinijos rinktinė pelnė daugiausiai medalių.

## Medalininkai

## Medalių lentelė

## Dalyvavusios šalys

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Šaltiniai

## Nuorodos
* Oficiali svetainė
Jamie T

**Džeimis Aleksandras Treisas** (*Jamie Alexander Treays*, g. 1986 m. sausio 8 d.), geriau žinomas savo sceniniu slapyvardžiu ***Jamie T*** – anglų dainininkas, dainų autorius, gitaristas ir įrašų prodiuseris iš Vimbldono. Debiutinį albumą „Panic Prevention“ išleido 2007 m. sausį. 2023 m. duomenimis, atlikėjas yra išleidęs penkis studijinius albumus, iš kurių naujausiasis, „The Theory of Whatever“, išleistas 2022 m. liepą.

## Diskografija
* *[[Panic Prevention]]* (2007)
* *Kings & Queens* (2009)
* *Carry on the Grudge* (2014)
* *Trick* (2016)
* *[[The Theory of Whatever]]* (2022)

## Išnašos

## Nuorodos
* 
*
The Theory of Whatever

**The Theory of Whatever** – penktasis anglų roko atlikėjo ir dainų autoriaus Jamie T studijinis albumas, išleistas 2022 m. liepos 22 d. Tai – pirmasis atlikėjo įrašas per šešis metus nuo 2016 m. išleisto albumo „Trick“. Albumas susilaukė kritikų pripažinimo ir debiutavo pirmojoje Jungtinės Karalystės albumų reitingo vietoje, tapdamas pirmuoju atlikėjo įrašu, pasiekusiu šią viršūnę.

## Dainų sąrašas

## Kūrybinė grupė
**Muzikantai**
* Jamie T – vokalas, pritariamasis vokalas (visos dainos); elektronikos programavimas (1–5, 10), gitara (2–4, 6, 7, 9–11), boso programavimas (3); bosinė gitara, būgnai (9); pianinas (13)
* Rupert Jarvis – bosinė gitara (1–3, 5, 7, 10)
* Jamie Morrison – būgnai (1–3, 5, 7, 10)
* Rob Harris – boso programavimas (1)
* Nerys Richard – violončelė (1)
* Hal Ritson – klavišiniai, elektronikos programavimas (1)
* Richard Adlam – klavišiniai, elektronikos programavimas (1)
* Hugo White – gitara (2, 3, 7–10), bosinė gitara (8, 9, 13), elektronikos programavimas (8–10), būgnai (9)
* Olly Burden – elektronikos programavimas (4, 11), gitara (4)
* Matt Maltese – pritariamasis vokalas, gitara (8)

**Techninis personalas**
* John Davis – garso dizainas
* Cenzo Townshend – garso suvedimas
* Jag Jago – garso inžinerija (1–3, 5–10, 12, 13)
* Olly Burden – garso inžinerija (4, 11)
* Camden Clarke – papildomas garso suvedimas
* Jan Ashwell – papildomas garso suvedimas
* Robert Sellens – papildomas garso suvedimas

## Išnašos
The Alchemist's Euphoria

**The Alchemist's Euphoria** – septintasis britų roko grupės „Kasabian“ studijinis albumas, išleistas 2022 m. rugpjūčio 12 d. Tai – pirmasis grupės darbas per penkerius metus nuo 2017 m. išleisto „For Crying Out Loud“, taip pat pirmasis, kuriame Serge Pizzorno atlieka pagrindinio vokalisto rolę, kadangi buvęs vokalistas Tom Meighan 2020 m. buvo atleistas. Be to, šiame įraše gitaristas Tim Carter groja kaip pilnavertis grupės narys, prieš tai grojęs visuose grupės įrašuose nuo 2009 m. išleisto „West Ryder Pauper Lunatic Asylum“ bei nuo 2013 m. grojęs koncertinėje grupėje. Albumas turėjo būti išleistas savaite anksčiau, tačiau buvo nukeltas dėl problemų su vinilinių plokštelių gaminimu.

Albumas susilaukė teigiamų kritikų įvertinimų bei debiutavo pirmojoje Jungtinės Karalystės albumų reitingo vietoje, tapdamas šeštuoju grupės įrašu, pasiekusiu šią viršūnę.

## Dainų sąrašas

## Kūrybinė grupė

**Kasabian**
* Sergio Pizzorno – vokalas, gitara, bosinė gitara, sintezatorius, pianinas, ritmo programavimas, prodiusavimas (6, 9, 11–12), garso suvedimas (6, 9, 10–12)
* Chris Edwards – bosinė gitara, pritariamasis vokalas
* Ian Matthews – būgnai, perkusija
* Tim Carter – gitara, vargonai, papildoma perkusija, ritmo programavimas, papildomas prodiusavimas and elektronikos programavimas (6, 9, 11–12), garso suvedimas (6, 9, 10–12)

**Papildomi muzikantai**
* Fraser T. Smith – papildomi klavišiniai, boso and ritmo programavimas

**Techninis personalas**
* Fraser T. Smith – garso inžinerija
* Mark „Spike“ Stent – garso suvedimas (1–5, 7–8)
* Stephen McLaughlin – garso suvedimas (6, 9–12)
* John Coyne – vadyba
* Simon Moran – managevadybament
* Noel Fielding – viršelis
* Yasmina Aoun – dizainas
* Alex Bois – dizainas

## Išnašos
Last Night in the Bittersweet

**Last Night in the Bittersweet** – ketvirtasis škotų atlikėjo ir dainų autoriaus Paolo Nutini studijinis albumas, išleistas 2022 m. liepos 1 d. Tai – pirmasis atlikėjo albumas per aštuonerius metus nuo 2014 m. išleisto įrašo „Caustic Love“.

Albumas susilaukė didžiulio kritikų pripažinimo ir debiutavo pirmojoje Jungtinės Karalystės albumų reitingo vietoje, tapdamas trečiuoju atlikėjo įrašu, pasiekusiu šią viršūnę.

## Dainų sąrašas

## Kūrybinė grupė
**Muzikantai**

* Paolo Nutini – vokalas (visos dainos), bosinė gitara (3, 4, 6, 7, 12), akustinė gitara (3, 9, 11–13, 15), pianinas (3), sintezatorius (4, 6, 8, 12, 15), vargonai (9), elektrinė gitara (10)
* Gavin Fitzjohn – elektrinė gitara (1, 3, 4, 6–15), bosinė gitara (1); fliugelhornas, saksofonas (2); vargonai (3, 7, 8), akustinė gitara (4, 10, 15), elektronikos programavimas (6), perkusija (8, 10), pianinas (11, 15), sintezatorius (12, 13)
* John Blease – būgnai (1, 3, 4, 7, 8, 10–12, 14, 15), perkusija (8, 10)
* Jordi Fuster – elektrinė gitara (1, 4, 7, 8, 10–12), akustinė gitara (12)
* Dani Castelar – programming (1, 3–15), skit (2), elektrinė gitara (4), sintezatorius (6)
* Donato di Trapani – sintezatorius (1, 11, 12, 14), Hammond vargonai (10), pianinas (14)
* Dave Nelson – akustinė gitara, elektrinė gitara (2)
* Matty Benbrook – būgnai, sintezatorius (2)
* Pat Noodle – melatronas (3)
* Tom Herbert – bosinė gitara (4, 5, 7–9, 11, 12, 15)
* Damon Reece – būgnai (6)
* Gerard Ballester – būgnai (8)
* Tom Pinder – trombonas (8)
* Michael Mcdaid – akustinė gitara (9); pritariamasis vokalas, bosinė gitara (10); elektrinė gitara (14)
* Joe Glossop – Hammond vargonai (10), vargonai (15)
* Daniel Forouhar – dvylikastygė gitara, bosinė gitara, elektrinė gitara (13)
* Scott Anderson – būgnai (13)
* Peter Riley – elektrinė gitara (13)
* The Frying Salsiccia Brothers – pritariamasis vokalas (14)
* Rob Moose – styginiai instrumentai (14)

**Techninis personalas**
* Paolo Nutini – prodiusavimas
* Dani Castelar – prodiusavimas (visos dainos), garso suvedimas (3, 5, 11, 12), garso inžinerija (1–15)
* Gavin Fitzjohn – prodiusavimas (visos dainos), garso inžinerija (3, 4, 8)
* Matt Colton – garso dizainas
* Paul Savage – garso suvedimas (1, 2, 6–10, 13)
* Richard Woodcraft – garso suvedimas (4, 14–16), garso inžinerija (3–5, 7, 9, 12, 15, 16), papildomas prodiusavimas (12, 15, 16)
* Joe Jones – garso inžinerija (1, 10), papildoma garso inžinerija (7)
* Rhys Evans – garso inžinerija (4)
* Kevin Burleigh – garso inžinerija (13)

**Dizainas**
* Alex Cowper – dizainas
* David Sanden – dizainas
* Reuben Sutherland – dizainas
* Shamil Tanna – fotografijos
* Paolo Nutini – viršelio konceptas, fotografijos

## Išnašos
Oleksandras Syrskis

**Oleksandras Syrskis** (, g. 1965 m. liepos 26 d. Novinkose, Vladimiro srityje, Sovietų Rusijoje) – Ukrainos karininkas. Generolas pulkininkas, kariuomenės vadas, Ukrainos didvyris (2022 m.).

## Biografija

Baigė Maskvos aukštąją karo vadų mokyklą. 1996 m. su pagyrimu baigė Ukrainos ginkluotųjų pajėgų akademiją (operatyvinį taktinį lygmenį), 2005 m. aukso medaliu – Ukrainos nacionalinę gynybos akademiją (operatyvinį strateginį lygmenį). Apgynė karybos mokslų kandidato disertaciją.

Nuo 1986 m. tarnavo Poltavos srityje motorizuotųjų šaulių būrio vadu sovietinėje, vėliau Ukrainos kariuomenėje. 1993–1995 m. buvo Ukrainos nacionalinės gvardijos 6-osios divizijos 17-ojo pulko motorizuotųjų šaulių bataliono vadas, 1995–2000 m. – 19-ojo pulko vadas (Charkivo srityje), 2000–2002 m. – 8-ojo armijos korpuso 72-osios atskirosios mechanizuotos divizijos štabo viršininkas – vado pirmasis pavaduotojas, 2002–2005 m. – 72-osios atskirosios mechanizuotos brigados vadas Bila Cerkvoje. 2007 m. paskirtas Ukrainos ginkluotųjų pajėgų jungtinio operatyvinio štabo vadovo pirmuoju pavaduotoju, 2009 m. paaukštintas generolu majoru. 2011–2012 m. – Generalinio štabo Karinio bendradarbiavimo ir taikos palaikymo operacijų generalinio direktorato viršininko pavaduotojas.

2013 m. lapkritį tapo Ukrainos ginkluotųjų pajėgų pagrindinio vadovybės centro viršininko pirmuoju pavaduotoju, Ukrainos gynybos ministerijos įgaliojimu NATO būstinėje derėjosi dėl Ukrainos kariuomenės pritaikymo NATO standartams. 2014–2015 m. tarnavo Donbase, buvo antiteroristinės operacijos Rytų Ukrainoje štabo viršininku, koordinavo Ukrainos kariuomenės išėjimą iš priešo apsuptos Debalcevės. 2016 m. gruodį suteiktas generolo leitenanto laipsnis. 2017 m. paskirtas visos antiteroristinės operacijos Rytų Ukrainoje (vėliau vadintos Jungtinių pajėgų operacija) vadu. 2016–2019 m. ėjo Ukrainos ginkluotųjų pajėgų jungtinio operatyvinio štabo vadovo pareigas, 2019 m. tapo Sausumos pajėgų vadu. 2020 m. gruodį tapo generolu pulkininku.

2022 m. Rusijai užpuolus Ukrainą sėkmingai vadovavo Kyjivo gynybai (vasario 24 – balandžio 2 d.) ir Charkivo operacijai (rugsėjo 6–12 d.). 2024 m. vasario 8 d. paskirtas Ukrainos ginkluotųjų pajėgų vyriausiuoju vadu.

## Įvertinimas
* 2015 m. apdovanotas Bohdano Chmelnickio III laipsnio ordinu, 2002 m. – II ir I laipsnio ordinu;
* 2022 m. balandį suteiktas Ukrainos didvyrio titulas, įteiktas jį simbolizuojantis Aukso Žvaigždės ordinas;
* 2022 m. gegužę tapo Kyjivo garbės piliečiu.
* 2022 m. gruodį apdovanotas Kovinių nuopelnų kryžiumi.

## Šaltiniai
Superglue (2019 albumas)

**Superglue** – ketvirtasis grupės Junior A albumas, išleistas 2019 m. sausio 18 d. CD ir EP formatu.

Albumas įkvėptas po skyrybų su mergina, apsistojus pas draugus ant sofos beieškant naujų namų Vilniuje. Albumas įrašytas su norvegų prodiuseriu Snorre Bergerud studijoje „Ymir Audio“, apie kurią Junior A papasakojo Justinas Jarutis. Susisiekus su jais dėl trečiojo atlikėjo EP „The Day He Disappeared“ suvedimo, atlikėjas ten susipažino ir su būgnininku Sindre Skeie.

## Dainos

## Albumo detalės
Muzika, žodžiai – Tautvydas Gaudėšius
Prodiusavimas, miksavimas, masteringas – Snorre Bergerud
Albumo viršelis – Dalija Kaukėnaitė

## Šaltiniai

## Nuorodos
* Albumas „Spotify“ platformoje
* Albumas „Pakartot“ platformoje
* Albumas „Discogs“ platformoje
Urologija

**Urologija** – chirurgijos šaka, tirianti šlapimo organų sistemos, (dažniausiai) vyrų lytinių organų ligas. Susijusi su nefrologija, andrologija, seksologija.

Gali būti skirstoma į šias disciplinas: endourologiją, laparoskopiją, urologinę onkologiją, neurourologiją, pediatrinę urologiją, andrologiją,
rekonstrkctinę urologiją ir moterų urologiją.

Urologijos kaip mokslo ištakos - Senovės Egipte 3000 m. pr. m. e. Lietuvoje kaip atskira mokslo šaka susiformavo pirmoje XIX a. pusėje. Urologijos problemos iki 1842 m. nagrinėtos Vilniaus medicinos‑chirurgijos akademijoje, vėliau - Vilniaus medicinos draugijos posėdžiuose.

## Literatūra
Lietuvoje išleistos šios knygos apie urologiją:
*Č. Sinkevičiaus „Prostatos adenoma“ (1969 m.), 
*Č. Sinkevičiaus ir A. Radavičiaus „Inkstų ir šlapimo takų akmenligė“ (1973 m.), 
*autorių kolektyvo „Urologija“ (1989 m.), 
*„Inkstų ligos“ (2003 m.), 
*„Šlapimo takų akmenligė“ (2006 m.), 
*autorių kolektyvo „Urgentinės būklės urologijoje“ (2018 m.)

## Šaltiniai
Kynevulfas

**Kynevulfas** (, m. 786 m.) – Vesekso karalius (757–786 m.), Kerdiko palikuonis.

## Biografija
Perėmė sostą po Sigeberto, nuolat kariavo su valais. 779 m. Mersijos karalius Ofa jį nugalėjo ir užėmė Bensingtoną. 786 m. Marteno mieste (dabar Merantunas) nužudytas Kyneheardo, nuversto Sigeberto brolio.

## Šaltiniai
Vait Pleinsas

**Vait Pleinsas** () – miestas Vestčesterio apygardoje, Niujorko valstijoje, JAV. Tai vienuoliktas pagal dydį Niujorko valstijos miestas, atitolęs Niujorko priemiestis bei administracinis ir komercinis tankiai apgyvendintos priemiestinės Vestčesterio apygardos centras, kurioje gyvena apie milijoną žmonių. Vait Pleinsas yra centrinės Vestčesterio apygardos dalies pietuose. Vait Pleinso centras (Mamaroneko aveniu) yra už 40 km į šiaurę nuo Manhatano centro.

2020 m. surašymo duomenimis, mieste gyveno 59 599 žmonės, o 2010 m. – 53 077. Miesto valdžios apskaičiavimais, gyventojų skaičius dienos metu šiokiadieniais siekia 250 000. Remiantis nacionalinės internetinės nekilnojamojo turto tarpininkavimo agentūros „Movoto“ duomenimis, 2014 m. miestas užėmė trečią vietą iš 10 geriausių gyventi Niujorko vietovių.

## Išnašos
Tutinas

**Tutinas** () – miestas ir savivaldybė pietvakarių Serbijoje, Raškos apygardoje. 2022 m. savivaldybėje gyveno 33 053 gyventojai, o mieste – 11 169. 

## Istorija
Tutino teritorijoje esanti Gluhavicos gyvenvietė tikriausiai yra seniausias savivaldybės kaimas.

Nėra informacijos apie Tutino miestelio įkūrimą, o jo etimologija nežinoma. Pirmą kartą miestelis paminėtas 1868 m. britų rašytojo M. Mackenzie kelionių dienoraštyje. Remiantis jo dienoraščiu, Tutine buvo tik 7 namai, iš kurių 6 priklausė Hamzagičių šeimai, o vienas – serbų. 

Iki 1912 m. Tutinas buvo nedidelė gyvenvietė su 20 namų. XX a. gyvenvietė smarkiai išsiplėtė: pastatyti viešieji pastatai, sveikatos punktas, mokykla ir parduotuvės. Antrojo pasaulinio karo metais 1941–1943 m. Tutinas priklausė Italijos protektoratui Albanijoje, o 1943–1944 m. – Albanijos karalystei, kuri buvo nacistinės Vokietijos marionetinė valstybė.

Tutinas buvo pirmoji Serbijos savivaldybė, kurioje įdiegta atsinaujinanti vėjo energija.

## Gyventojai

### Savivaldybės populiacija:

## Tautinė sudėtis
2022 m. duomenimis miesto gyventojai yra:

* Bosniai: 92,0%
* Serbai: 2,13 %
* Muslimanai: 1,03 %
* Romai: 0,16 %
* Goraniai: 0,16 %
* Kiti: 4,51 %

## Išnašos

## Nuorodos

* Oficiali svetainė
Varvara Borodina

**Varvara Borodina** (, g. 1989 m. kovo 13 d.) – Rusijos aktorė.

## Biografija
Kine debiutavo būdama moksleivė – vaidino serialo „Buržujaus gimtadienis-2“ epizode. 2008 m. pasirodė filmuose „Musė“ (Liolia) ir „Desantininkas tėvas“ (Varia). Vaidino populiariame televizijos seriale „Jaunimo rinktinė“. Pirmąjį pagrindinį vaidmenį atliko 2014 m. melodramoje „Vestuvių nebus“, kur atliko Nadios vaidmenį.

Žymūs buvo vaidmenys filmuose „Veteranas“, „Pavasarinis paūmėjimas“, „Sparta“. Vėliau vaidino komedijoje „Kilimandžaras“.

2018 m. rudenį buvo pasirodė serialas „Artimieji žmonės“. 2021 m. pasirodė mistinė melodrama „Meilė. Juodosios vestuvės “, kur aktorė atliko Sonios vaidmenį. 

2023 m. atliko pagrindinį vaidmenį keturių serijų Dmitrijaus Sorokino melodramoje „Toli ir šalia“. Jos herojė Sonia – architektė, gyvenanti dideliame mieste, tačiau grįžta į gimtinę.

## Šaltiniai

## Nuorodos
* IMDB profilis
* kino-teatr.ru
* kinopoisk.ru
Born Busy (2017 albumas)

**Superglue** – pirmasis grupės Junior A albumas, išleistas 2017 m. vasario 24 d. CD ir EP formatu.

Albumas įrašytas su MIDI klaviatūra. Išleistas mažos leidybinės kompanijos Londone „Hard Up“, kuri yra dukterinė „XL recordings“ kompanija. Antroji parašyta daina „Sleep Machine“ buvo pastebėta, kuomet buvo įkelta į „SubmitHub“ – platformą internete, kuri dainas išsiuntinėja tinklaraščiams. Ir nepraėjus savaitei jau gavo laiškus iš visų didžiausių leidybinių kompanijų pasaulyje – nuo „Sony Entertainment“, „Columbia Records“, „IAmSound Records“, „XL Recordings“ ir kitų.

## Dainos

## Albumo detalės
Muzika, žodžiai – Tautvydas Gaudėšius
Prodiusavimas, miksavimas – Jokūbas Tulaba

## Šaltiniai

## Nuorodos
* Albumas „Spotify“ platformoje
* Albumas „Yotube“ platformoje
* Albumas „Pakartot“ platformoje
* Albumas „Discogs“ platformoje
* Albumas „Bandcamp“ platformoje
Alkauskas

* Audrius Alkauskas (1978–2023) – fizikas;
* Giedrius Alkauskas (g. 1978 m.) – matematikas, muzikologas, kompozitorius, poetas.

Pavardė greičiausiai kilusi iš , , mažiau tikėtina – iš  „norėjimas valgyti“.

## Šaltiniai
Vakabukas

**Vakabukas** () – kaimas ir ežeras prie Luisboro miesto Vestčesterio apygardoje, Niujorko valstijoje, JAV. Žurnalo „Upstart Business Journal“ straipsnyje apie šio nedidelio kaimelio įžymius žmones rašoma, jog Vakabukas laikomas „slaptu Niujorko priemiesčiu“, kuriame gyvena „nuošalumą mėgstančių generalinių direktorių bei kituose skliautuose ryškių žvaigždžių kolekcija“. Vakabukas įžymus dėl jame stūksančios Pilies uolos.

Prieš tapdamas atskiru kaimu, Vakabukas pradžioje buvo Mydų (*Mead*), vienos iš pirmųjų Vestčesterio šeimų, įkurta poilsio vieta. Didžiuotasi, kad čia nėra „valkatų, barų ir maliarijos“. Keletas kaimelio kelių, pavyzdžiui, *Tarry-a-Bit*, pavadinti pagal vasarnamius, kuriems pradžioje jie buvo skirti. Pagrindinis Vakabuko kaimiškasis klubas stovi vieno pirmųjų poilsio namų vietoje.

1956 m. liepos 1 d. Merlina Monro su Arturu Mileriu privačiame Milerio literatūros agentės Kei B. Baret name Vakabuke iškėlė žydiškas vestuves. Paskubomis surengtoje šventėje dalyvavo apie 30 draugų ir giminaičių.

Mydų memorialinė koplyčia ir sodyba įtrauktos į Nacionalinį istorinių vietų registrą. Vakabuko istorinis rajonas buvo įtrauktas į sąrašą 2015 m. liepos 28 d.

## Išnašos
Georgios Bartzokas

**Jorgas Bardzokas** (, g. 1965 m. birželio 11 d.) – Graikijos krepšininkas ir krepšinio treneris.

Visą savo profesionalaus krepšininko karjerą rungtyniavo „Marusi“ klube. Ją baigė anksčiau laiko dėl sunkių traumų.

Trenerio karjerą pradėjo tame pačiame „Marusi“ kaip Panajočio Janakio asistentas. Kaip vyriausiasis treneris 2006 m. debiutavo Larisos „Olympia“ klube ir pirmąjį sezoną pirmą kartą išvedė šį klubą į Graikijos lygos atkrintamąsias rungtynes, kitą sezoną šį pasiekimą pakartojo vėl. Grįžęs į „Marusi“, 2010 m. išrinktas geriausiu Graikijos lygos treneriu.

2012 m. pakviestas į Pirėjo „Olympiakos“, J. Bardzokas savo debiutiniame sezone iškovojo „Eurolygos“ trofėjų (tapo pirmuoju tą padariusiu graikų treneriu) ir išrinktas „Eurolygos“ metų treneriu. 2015 m. perėjo į Kubanės „Lokmotiv“ ir pirmą kartą išvedė šį klubą į „Eurolygos“ finalinį ketvertą. Vėliau sezoną nesėkmingai treniravo „Barseloną“ (sudarė 3 metų kontraktą, bet po sezono šis buvo nutrauktas), dirbo Maskvos srities „Chimki“ klube. Grįžęs į „Olympiakos“, Barzdokas vėl šią komandą dusyk išvedė į „Eurolygos“ finalo ketvertą.

## Pasiekimai
; Olympiakos
* Eurolyga: 2013 m.
* FIBA tarpžemyninė taurė: 2013 m.
* Graikijos krepšinio lyga: 2022, 2023, 2025 m.
* Graikijos krepšinio taurė: 2022, 2023 m.
* Graikijos krepšinio supertaurė: 2022 m.
;Chimki
* Gomelskio taurė: 2017 m.
;Asmeniniai
* Eurolygos metų treneris: 2013, 2022, 2023 m.
* Graikijos lygos metų treneris: 2007, 2010, 2012 m.
* Gomelskio taurės treneris: 2017 m.

## Šaltiniai
Žydiškos vestuvės

**Žydiškos vestuvės** – vestuvių ceremonija, kuri atitinka žydų įstatymus ir tradicijas. Nors vestuvių ceremonijos skiriasi, bendrieji žydiškų vestuvių bruožai yra *ketubah* (santuokos sutartis), kurią pasirašo du liudininkai, *chuppah* arba *huppah* (vestuvinis baldakimas), jaunikio nuotakai po baldakimu dovanojamas žiedas ir stiklinės sudaužymas.

Techniškai žydiškų vestuvių procesas turi du skirtingus etapus. Pirmasis – *kiddušin* (hebrajiškai 'sužadėtuvės', dar vadinamos *erusin*) ir *nissuin* (santuoka), kai pora pradeda bendrą gyvenimą. Pirmajame etape (*kiddušin*) moteris uždraudžama visiems kitiems vyrams, o norint sužadėtuves nutraukti, reikia *get* (religinių skyrybų). Antrajame etape vyras ir moteris atiduodami vienas kitam. *Nissuin* ceremonija dar vadinama *chuppah*.

Šiomis dienomis *erusin / kiddušin* vyksta tuomet, kai jaunikis sužadėtinei dovanoja žiedą arba kitokį vertingą daiktą siekdamas susituokti. Esama keleto nuomonių, kuri ceremonijos dalis laikytina *nissuin / chuppah*, sakykime, stovėjimas po baldakimu ar buvimas vienu du kambaryje (*jichud*). *Erusin / kidušin* kilo iš laikotarpio, kai vyras turėjo finansiškai pasiruošti vedyboms, ir tapo pirmąją vestuvių ceremonijos dalimi. Nors istoriškai šiuodu vestuvių etapus galėjo skirti vieni metai, dabar jie dažniausiai sujungiami į vieną ceremoniją.

Užmovęs nuotakai žiedą arba vestuvių pabaigoje jaunikis dešine koja sudaužo dėl saugumo į ploną audeklą arba į foliją suvyniotą stiklinę, o svečiai šaukia *Mazel tov!* (*Sėkmės!*). Šiais laikais stiklinė neretai pakeičiama kaitrine lempute, nes ji lengviau ir garsiau dūžta.

## Išnašos
Tolimos žvaigždės balsai

**Tolimos žvaigždės balsai** () – 2002 m. japonų mokslinės fantastikos originali video animacija (OVA), kurią sukūrė ir animavo Makoto Šinkai. Filme pasakojama apie dviejų artimų vaikystės draugų – vaikino ir merginos – gyvenimą, jiems išsiskiriant, kai mergaitė išsiunčiama į kosmosą kovoti kare su ateiviais. Penkiolikmetei merginai vis labiau tolstant nuo Žemės, jos siunčiamos žinutės Žemę pasiekia vis vėliau. Filme paraleliai rodomos jos kovos ir vaikino gyvenimas Žemėje, šiam gaunant jos vėluojančias žinutes.

OVA premjera Japonijoje įvyko 2002 m. vasario mėn. Po to 2002 m. balandžio 19 d. ir spalio 6 d. buvo išleistos dvi DVD versijos. Kritikai teigiamai įvertino trumpametražio filmo meninį aspektą, siužetą ir muziką, tačiau angliška versija buvo kritikuojama dėl dubliavimo.

„Pioneer LDC“ adaptavo OVA į dramos kompaktinę plokštelę, o lengvojo romano adaptaciją parašė Vaku Oba, iliustravo Makoto Šinkai ir Ko Jaginuma, išleido „Media Factory“ leidykla „MF Bunko J“. Makoto Šinkai adaptavo OVA į mangą, kurią iliustravo Midzu Sahara. „Kodansha“ nuo 2004 m. vasario iki gruodžio mėn. ją spausdino savo manga žurnale „Monthly Afternoon“.

## Kūrimas
Filmą parašė, režisavo ir kūrė Makoto Šinkai savo kompiuteriu „Power Mac G4“, naudodamas „LightWave“, „Adobe Photoshop 5.0“, „Adobe After Effects 4.1“ ir „Commotion 3.1 DV“ programinę įrangą. Apie 2000 m. birželį Šinkai nupiešė pirmąjį trumpametražio filmo paveikslėlį – merginą, laikančią mobilųjį telefoną piloto kabinoje.

Šinkai sakė, kad šią OVA įkvėpė siaubo romanas „Drakula“ ir Hajao Mijadzaki filmas „Dangaus pilis Laputa“. Jis teigė, kad filmo kūrimas užtruko septynis mėnesius. Šinkai teigimu, dar vienas įkvėpimo šaltinis buvo tai, kad dirbdamas dažnai siųsdavo trumpąsias žinutes savo žmonai.

Makoto Šinkai ir jo tuometinė mergina Mika Šinohara įgarsino pradinį dubliažą. Vėliau DVD leidiniui buvo sukurtas antras japoniškas dubliažas, kurį įgarsino profesionalūs aktoriai. Makoto draugas Tenmon, dirbęs jo vaizdo žaidimų kompanijoje, sukūrė garso takelį. Garso takelis ir filmas buvo kuriami kartu, sinchroniškai kuriant siužetą. Kartais tekdavo keisti animaciją, kad ji geriau atitiktų muziką.

## Išleidimas

### OVA
OVA išleista išankstinei peržiūrai 2002 m. vasario mėn. 2002 m. balandžio 19 d. kompanija „CoMix Wave Inc.“ jį išleido DVD formatu. 2002 m. spalio 6 d. „Tokuma Shoten“ išleido skirtingą filmo versiją.

### Kita
Pagal OVA filmą buvo adaptuotas Vaku Oba romanas, kurį iliustravo Makoto Šinkai ir Ko Jaginuma. Romaną 2002 m. liepos 25 d. išleido „Media Factory“ leidykla „MF Bunko J“.

OVA taip pat buvo adaptuota į mangą, kurią iliustravo Midzu Sahara. Manga buvo spausdinama žurnale „Monthly Afternoon“ nuo 2004 m. vasario iki 2004 m. gruodžio. 2005 m. vasario 23 d. „Kodansha“ išleido vieną tomą, kuriame sutalpinti visi adaptuotos mangos skyriai.

## Kritika
„Tolimos žvaigždės balsai“ pelnė 6-ojo Japonijos medijos meno festivalio specialųjį prizą. Filmas taip pat laimėjo 2002 m. „Animation Kobe“ apdovanojimą ir 2003 m. „Seiun“ apdovanojimą. Jis buvo įtrauktas į „DVD Verdict“ 100 geriausių DVD filmų sąrašą.

## Nuorodos
* 

## Išnašos
Gręžtuvas

**Gręžtuvas** – įrankis, kurio pagalba yra atliekamas kiaurymių gręžimas. Gręžimui atlikti, į gręžtuvą dedamas grąžtas.

Gręžtuvai dažnai naudojami medienos, metalo apdirbimo pramonės šakose bei statybose surinkimo, montavimo darbams.

## Tipai
Pagal energijos tipą gręžtuvai gali būti skirstomi į:

* rankinius gręžtuvus (naudoja žmogaus kūno jėgą, paprastai žmogaus sukamieji judesiai perduodami į grąžto galvutę);
* elektrinius gręžtuvus (naudoja elektros energiją iš tinklo, kuri elektros variklio pagalba suka grąžtą, tokie gręžtuvai sudėtingesni ir našesni);
* akumuliatorinius gręžtuvus (naudoja elektros energiją, sukauptą akumuliatoriuose, neturi jungiančių elektros laidų, tačiau jų galia ir darbo trukmė yra trumpesnė nei elektrinių gręžtuvų);
* pneumatinius gręžtuvus (naudojamas suspaustas oras, kurio pagalba yra sukamas grąžtas).

## Išnašos
Žydų ateizmas

**Žydų ateizmas** – etniškai ir (bent tam tikru mastu) kultūriškai žydais laikomų žmonių ateizmas. Priešingai dažnai pasitaikančiai nuomonei, sąvoka „žydų ateizmas“ nėra prieštaringa, nes žydų tapatybė apima ne tik religinius, bet ir etninius bei kultūrinius komponentus. Žydų įstatyme akcentuojama kilmė per motiną reiškia, kad net ir religiniu atžvilgiu konservatyvi žydų ortodoksų valdžia ateistą, gimusį iš žydės motinos, priimtų kaip tikrą žydą.

JAV senas tradicijas turi žydų sekuliarizmas (pasaulietiškumas), kuriuo įvardijami žydai, aiškiai neatmetantys Dievo egzistavimo, bet ir nemanantys, jog religija yra svarbi jų žydiškumo dalis. 2013 m. Pju tyrimų centro atliktas tyrimas atskleidė, jog 62 % save žydais laikančių Amerikos žydų teigia, kad buvimas žydu daugiausia priklauso nuo kilmės bei kultūros ir tik 15 % mano, kad tai daugiausia religijos klausimas. Netgi 55 % judaizmą praktikuojančių žydų teigia, kad buvimas žydu daugiausia priklauso nuo kilmės ir kultūros, o 66 % įsitikinę, jog norint būti žydu nebūtina tikėti Dievą.

## Išnašos
Kasparas Uinskas

**Kasparas Uinskas** (g. 1979 m. sausio 27 d.) – lietuvių pianistas.

## Biografija

Gimė Druskininkuose, pradėjo groti fortepijonu ankstyvoje vaikystėje. Mokėsi Nacionalinėje Mikalojaus Konstantino Čiurlionio menų mokykloje, Vilniaus Balio Dvariono dešimtmetėje muzikos mokykloje. 1996 m. laimėjo pirmą vietą tarptautiniame Stasio Vainiūno pianistų konkurse. 1997–2001 m. studijavo Varšuvos Frederiko Šopeno muzikos universitete, vėliau – Juilliard School Niujorke bei Lietuvos muzikos ir teatro akademijoje. Yra koncertavęs JAV, Nyderlanduose, Šveicarijoje, Čekijoje, Lenkijoje ir kitose šalyse.

## Asmeninis gyvenimas

Susituokęs su Jurga Mackelaite, turi du vaikus: Ameliją Laurą ir Oskarą.

## Diskografija

* 2005 – Vlado Jakubėno kūriniai (Lietuvos muzikos informacijos ir leidybos centras)
* 2006 – *Chopin*, Frederiko Šopeno kūriniai
* 2012 – Vlado Jakubėno kūriniai (Toccata Classics)
* 2015 – *Passions & Reflections*, Sergejaus Rachmaninovo, Frederiko Šopeno ir Klodo Debiusį kūriniai (Stone Records)
* 2022 – Johaneso Bramso kūriniai (Avanticlassic)

## Šaltiniai

## Nuorodos
* Asmeninis puslapis
Zogas I

**Zogas I** (, 1895 m. spalio 8 d. – 1961 m. balandžio 9 d.) – Albanijos vadovas 1922–1939 m. Būdamas 27 metų, jis iš pradžių buvo jauniausias Albanijos ministras pirmininkas (1922–1924 m.), paskui prezidentas (1925–1928 m.) ir galiausiai karalius (1928–1939 m.).

Osmanų Albanijoje gimęs Zogas nuo jaunystės aktyviai dalyvavo Albanijos politikoje, o per Pirmąjį pasaulinį karą kovojo Austrijos-Vengrijos pusėje. Jis ėjo įvairias ministro pareigas Albanijos vyriausybėje, kol 1924 m. birželį buvo ištremtas, bet vėliau, remiamas Jugoslavijos ir baltagvardiečių kariuomenės, grįžo ir buvo išrinktas ministru pirmininku. 1925 m. sausį Zogas buvo išrinktas prezidentu ir jam buvo suteikti diktatoriaus įgaliojimai, kurių dėka jis vykdė svarbias vidaus reformas, varžė pilietines laisves ir sudarė sąjungą su Benito Musolinio Italija. 1928 m. rugsėjį Albanija buvo paskelbta monarchija, o jis atsisėdo į sostą kaip albanų karalius Zogas I.

Zogui valdant Albanija vis labiau patekdavo į Italijos įtaką, o ketvirtojo dešimtmečio pabaigoje, nepaisant Zogo pasipriešinimo, šalis tapo beveik visiškai priklausoma nuo Italijos. 1939 m. balandį Italija įsiveržė į Albaniją ir greitai užėmė šalį. Musolinis paskelbė Albaniją Italijos protektoratu ir privertė Zogą išvykti į tremtį. Antrojo pasaulinio karo metais jis gyveno Anglijoje, tačiau Envero Hodžos komunistinis režimas neleido jam grįžti į Albaniją. Visą likusį gyvenimą Zogas praleido Prancūzijoje, o mirė 1961 m. balandį, sulaukęs 65 metų. Jo palaikai buvo palaidoti Tjė kapinėse netoli Paryžiaus, o 2012 m. perkelti į karališkąjį mauzoliejų Tiranoje.

## Išnašos

## Bibliografija

* *Fischer, Bernd. King Zog and the Struggle for Stability in Albania, (East European Monographs, Boulder, 1984).*
* *Pearson, O.S. [http://www.ibtauris.com/ibtauris/display.asp?K=510000000646194&cid=ibtauris&sf_01=CAUTHOR&st_02=king+zog&sf_02=CTITLE&sf_03=KEYWORD&m=1&dc=1 Albania and King Zog] I.B. Tauris. 2005 ().*
* *Robyns, Gwen. Geraldine of the Albanians ().*
* *Tomes, Jason. King Zog, Self-Made Monarch of Albania, 2003 ().*
* *Rees, Neil. A Royal Exile – King Zog & Queen Geraldine of Albania including their wartime exile in the Thames Valley and Chilterns, 2010 ().*
* *Patrice Najbor. "La dynastie des Zogu", 2002.*
* *Patrice Najbor. "Histoire de l'Albanie et de sa Maison Royale 1443–2007", 2008 ().*

## Papildomam skaitymui

* *Bobev, Bobi. "The Dictatorship of Ahmed Zogou." Etudes Balkaniques 29, no. 2 (1993): 16–33.*
* *Fischer, Bernd J. "Albanian Highland Tribal Society and Family Structure in the Process of Twentieth Century Transformation." East European Quarterly 33, no. 3 (1999): 281–301.*
* *Tomes, Jason. "The Throne of Zog." History Today 51, no. 9 (2001): 45–51.*
* *Patrice Najbor. "Les réalisations du roi Zog", "Monarkia Shqiptare 1928–1939", 2011, .*
Kozármisleny SE

**Kozármisleny SE** – Vengrijos futbolo klubas iš Kozarmišlenio ().

## Istorija
Klubas įkurtas 1989 m. 2013–2014 m. sezone rungtyniavo Antroje lygoje. Iš šešiolikos dalyvių liko penkiolikti ir po sezono iškrito į žemesnį divizioną. 

2014–2015 m. Antroje lygoje užėmė antrąją vietą. 2015–2016 m. sezone rungtyniavo Trečioje lygoje Centro grupėje ir tapo nugalėtojais. Po sezono buvo perkelti į aukštesnį divizioną. 2016–2017 m. sezone rungtyniavo Antroje lygoje. Iš dvidešimties dalyvių buvo aštuoniolikti ir iškrito į žemesnį divizioną. Nuo 2017–2018 m. sezono rungtyniavo Trečioje lygoje, Centro grupėje. 2021–2022 m. sezone tapo Trečios lygos (Centro grupėje) nugalėtojais. Po sezono buvo perkelti į aukštesnį divizioną. 

2022–2023 m. sezone rungtyniavo antrojoje Nacionalinėje lygoje. Liko šešioliktoje vietoje ir dėl išlikimo žaidė pereinamąsias rungtynes. 

2023 m. gegužės 28 d. namuose susitiko su Iváncsa KSE ir pralaimėjo rezultatu 0-1. 2023 m. birželio 4 d. išvykoje žaidė atsakomąsias rungtynes ir nugalėjo 3-0. bendras dviejų rungtynių rezultatas 3-1 lėmė, kad Kozármisleny išliko antroje lygoje.

## Pasiekimai
; NBIII lyga: 
*  **Nugalėtojai (2):** 2015–2016, 2022–2023 m.

## Sezonai

|}
* Šaltiniai: RSSSF duomenų bazė.

## Spalvinė gama

## Apranga
; Sportinės aprangos pokyčiai.
* Namuose žaidžia mėlyna apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Pierre Okende

**Pjeras Okendė** (; g. 2002 m. liepos 27 d.) – futbolininkas, saugas.

## Karjera
Karjerą pradėjo gimtinėje. Nuo 2022 m. vasaros rungtyniavo Mārupes SC (Latvija}. Antroje lygoje sužaidė dešimt rungtynių ir pelnė trylika įvarčių.
### „Riterių“ klubas
2023 m. tapo žinoma, kad atstovaus „Riterių“ klubui. Rungtyniavo klubo jaunimo ekipoje ir žaidė Pirmoje lygoje.

2023 m. balandžio 1 d. debiutavo A lygos rungtynėse prieš „Džiugo“ klubą. Pasirodė po keitimo ir rungtyniavo iki mačo pabaigos. Rungtynės baigėsi lygiosiomis (1:1).

2023 m. gegužės 21 d. A lygos rungtynėse prieš „Džiugo“ klubą pasirodė po ketimo pačioje rungtynių pabaigoje ir pelnė įvartį. Po šio smūgio vilniečiai pirmavo (1:0), tačiau nesugebėjo išlaikyti persvaros ir rungtynės baigėsi lygiosiomis.

2023 m. gegužės 24 d. LFF taurės turnyro rungtynėse prieš FC Hegelmann po dviejų Nikolos Popovičiaus įvarčių FK Riteriai pirmavo rezultatu 2:0. Pačioje rungtynių pabaigoje į kovą buvo mestas Okende, kuris per pridėtą laiką pelnė trečią įvartį ir baigė varžovų triuškinimą. Galutinė rungtynių baigtis 3:0 lėmė, kad „Riterių“ klubas pateko į kitą etapą.

### „Minijos“ klubas
Nuo 2024 m. atsovavo Kretingos „Minijai“. 2024 m. kovo 8 d. debiutavo Pirmos lygos rungtynėse prieš Kauno Žalgiris B. 2024 m. kovo 30 d. pelnė įvartį Pirmos lygos rungtynėse prieš Panevėžio „Ekraną“. Susitikimas baigėsi lygiosiomis 1-1.

2024 m. balandžio 21 d. pasižymėjo įvarčiu LFF taurės turnyro rungtynėse prieš FK Futboliukas. Okendė rungtynes pradėjo ant atsarginių suolelio, o aikštėje pasirodė po keitimo 72 min., kai rezultatas buvo 1-0, o 82 min. pelnė antrąjį rungtynių įvartį. Kretingiškiai sutriuškino varžovus rezultatu 3-0 ir pateko į kitą etapą.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive
Saturday Review (JAV žurnalas)

**Saturday Review** ('sekmadieninė apžvalga'), pradžioje **The Saturday Review of Literature** ('sekmadieninė literatūros apžvalga') – 1924 m. įkurtas savaitinis JAV žurnalas, 1920–1924 m. „Literary Review“ pavadinimu leistas kaip sekmadieninis laikraščio „New York Evening Post“ priedas. 1940–1971 m. redaktoriumi dirbo Normanas Kazinsas. Kazinso vadovavimo laikotarpiu žurnalas buvo apibrėžiamas kaip „reportažų, esė ir kritikos apie dabartinius įvykius, švietimą, mokslą, keliones, meną ir kitas temas rinkinys“.

Geriausiais žurnalo „Saturday Review“ metais jį, kaip pagrindinį leidinį savo straipsniams, buvo pasirinkę keletas įtakingų, plačiai skaitomų kritikų (pavyzdžiui, Vailderis Hobsonas, muzikos kritikas Irvingas Kolodinas, teatro kritikai Džonas Meisonas Braunas ir Henris Hjusas) ir žurnalas dažnai buvo vadinamas inicialais SR. Žurnalas niekada nebuvo labai pelningas ir 8-ajame – 9-ajame dešimtmečiuose po restruktūrizacijos bei keleto bandymų persiformuoti galiausiai pasidavė bendrosios tematikos žurnalų nuosmukiui.

## Išnašos
Penkios naktys pas Fredį (filmas)

**Penkios naktys pas Fredį** () – 2023 m. JAV antgamtinis siaubo filmas, kurį režisavo Emma Tammi, kuri kartu su Scott Cawthon ir Seth Cuddeback parašė scenarijų pagal Cawthon sukurtą ir išplėtotą to paties pavadinimo vaizdo žaidimų seriją. Filme vaidina Josh Hutcherson, Elizabeth Lail, Piper Rubio, Kat Conner Sterling, Mary Stuart Masterson ir Matthew Lillard. 

Pirmą kartą apie filmą buvo paskelbta 2015 m. balandį, kai prie jo kūrimo prisidėjo „Warner Bros. Pictures“, o Gil Kenan sudarė sutartį dėl filmo režisūros ir scenarijaus rašymo. Keletą kartų atidėjus gamybos pradžią, kompanija „Warner Bros.“ paliko projektą ir Kenan jame nebedalyvavo. 2017 m. kovo mėn. paskelbta, kad filmą prodiusuos „Blumhouse Productions“. 2018 m. vasarį pranešta, kad Chris Columbus turėjo parašyti scenarijų ir režisuoti filmą. Vėliau Columbus pasitraukė iš projekto, o 2022 m. spalį režisieriaus ir scenarijaus bendraautoriaus pareigose jį pakeitė Emma Tammi. Pagrindiniai filmavimo darbai prasidėjo 2023 m. vasario 1 d. Naujajame Orleane ir baigėsi tų pačių metų balandžio 3 d.

Filmą 2023 m. spalio 27 d. JAV vienu metu kino teatruose ir „Peacock“ platformoje išleido „Universal Pictures“.

## Siužetas
Maikas Šmidas (Mike Schmidt), apsaugos darbuotojas, pradeda naktimis dirbti „Freddy Fazbear's Pizza“, kadaise sėkmingai veikusiame, bet dabar apskritai apleistame šeimos pramogų centre, kur jis sužino, kad keturi animatroniniai jo talismanai – Fredis (Freddy), Bonis (Bonnie), Čika (Chica) ir Foksis (Foxy) – juda ir žudo visus, kurie po vidurnakčio vis dar ten būna.

## Vaidmenys

: *Aktorius – veikėjas*

* Josh Hutcherson – *Mike Schmidt*
* Matthew Lillard – *Steve Raglan*
* Piper Rubio – *Abby Schmidt*
* Elizabeth Lail – *Vanessa*
* Kat Conner Sterling – *Max*
* Mary Stuart Masterson – *Jane*
* Lucas Grant – *Garrett*

## Ateitis
2018 m. rugpjūtį S. Cawthon sakė, kad jei pirmasis filmas bus sėkmingas, gali būti sukurtas antrasis ir trečiasis filmai, atitinkamai pagal antrojo ir trečiojo žaidimų įvykius. 2023 m. sausį Matthew Lillard atskleidė, kad su studija pasirašė trijų filmų sutartį.
## Nuorodos
* 
* 
* 
## Išnašos